b'\n_START_ARTICLE_\nNureongi\n_START_SECTION_\nUlkon\xc3\xa4k\xc3\xb6\n_START_PARAGRAPH_\nNureongi on keskikokoinen alkukantainen paariakoira. Rotu ei ole yhdenk\xc3\xa4\xc3\xa4n virallisen rotuj\xc3\xa4rjest\xc3\xb6n virallisesti tunnustama, mutta korealaiset maanviljelij\xc3\xa4t ovat jalostaneet sit\xc3\xa4 pitk\xc3\xa4\xc3\xa4n sopivaksi lihakarjaksi, ja sill\xc3\xa4 on tiettyj\xc3\xa4 ominaispiirteit\xc3\xa4 kuten lyhyt ruskea tai kellert\xc3\xa4v\xc3\xa4 karvapeite, suhteellisen kookas runko ja musta kirsu.\n_START_SECTION_\nAlkuper\xc3\xa4\n_START_PARAGRAPH_\nNureongi ja hwangu tarkoittavat molemmat sananmukaisesti keltaista koiraa. Rotua kutsutaan usein my\xc3\xb6s nimell\xc3\xa4 ddong-gae (\xeb\x98\xa5\xea\xb0\x9c), joka merkitsee sontakoiraa tai paskakoiraa, koska se s\xc3\xb6i selviyty\xc3\xa4kseen ihmisten ulosteita._NEWLINE_Korealaiset pit\xc3\xa4v\xc3\xa4t koiraa sekarotuisena eik\xc3\xa4 sill\xc3\xa4 ole virallista nime\xc3\xa4. Vuonna 2008 Korean hallitus k\xc3\xa4ytti (keskutellessaan ehdotuksesta laillistaa ainoastaan n\xc3\xa4m\xc3\xa4 tietyt koirat lihanjalostusk\xc3\xa4ytt\xc3\xb6\xc3\xb6n tehden samalla muiden rotujen k\xc3\xa4yt\xc3\xb6st\xc3\xa4 ko. tarkoitukseen laitonta) termi\xc3\xa4 nureongi tarkoittaen t\xc3\xa4t\xc3\xa4 rotua. Ehdotusta ei hyv\xc3\xa4ksytty._NEWLINE_Korealaisilla on erilliset kiinalaiset termit lemmikkikoiralle, villikoiralle ja sudelle (\xea\xb2\xac;\xe7\x8a\xac) sek\xc3\xa4 lihakarjana k\xc3\xa4ytetyille koirille (\xea\xb5\xac; \xe7\x8b\x97). Nureongia pidet\xc3\xa4\xc3\xa4n maultaan valkoista tai mustaa koiraa parempana.'